**Legând clipele**

*Alina Drăgan*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Legând clipele de

Nopțile curgânde-

Îmi semăn dorul de tine

Ca pe o pânză…

Ca pe un ceas

Fără răbdare, fără

Vreo după-amiază-n care

Să se-ascundă…

Și totul mă doare

Și mă limitează

Cu orice încrâncenare

Despre care credeam

Că mă eliberează…

Și-nnod zilele între ele,

Cu muzica lor cu tot,

Și privesc firul neînceput

Al timpului ce va să vină

În pas desuet și mut…

Și totu-i obsesiv de absurd…

Legând clipe între ele

Mă dezleg de tot de mine-

De tot ce-am fost,

De orice părăsire care m-a

Aruncat vreodata-n

Tumult anost…

Și cât de ciudată pare

Aceasta paradigmă

Nouă spre care ma îndrept

De parca niciodată

Nu m-am cunoscut,

De parc-am mai trecut pe-acolo

Fără să mă aștept…

În liniștea nopții

În care leg clipele-ntre ele,

Timpul pare că-și întinde

Iluziile spre mine,

Dilatându-se

În propriile pupile…

Orizont îndepărtat,

Neînțelesul de altădată

Îmi apare atât de clar

Încât traspare prin mine,

Vertiginos,

Îndepărtându-mă

De orice zadarnică amintire

Care mă mai poate ține în loc…

Și-n clipe legate te iubesc

Mai mult decat oricând,

Și am răbdare, și te-aud

Visând printre

Pleoapele care ne-ascund

În al lor cânt…